TV7 JERUUSALEMMA UUDISED
Meie tänased teemad -
ÜRO peasekretär suhtub positiivselt Hamasi ja Fatah ühisvalitsusse
Iisraeli professori väitel on Uus Testament juudi ürik
Ametnikud hoiatavad ohtlike džihadistide eest
Iisrael koostas kriisiplaani Euroopast pagevaile juutidele
TV7 Jeruusalemma Uudistest - Shalom!
Arutz Sheva teatel on ÜRO peasekretär Ban Ki-moon rahul
palestiinlaste ühisvalitsuse moodustamisega.
Eelmisel teisipäeval moodustatud valitsusse kuulub lisaks Fatah'le
ka terrorirühmitus Hamas.
Bani avalduse järgi on ÜRO saanud garantiisid,
et Hamasi ja Fatah lepet teostatakse varasemate lepingute,
nagu Iisraeli tunnustamise ja vägivallatuse, põhjal.
Avalduse väitel on USA pikalt rõhutanud vajadust
palestiinlaste ühinemise järgi olemasolevate resolutsioonide põhjal
PO ja PLO kohustuste raames.
Peasekretäri sõnul vastutavat PLO endiselt Iisraeliga peetavate
rahukõneluste eest
ja vastavat kokkulepet on kinnitanud ka president Abbas.
Ban Ki-moon loodab,
et peagi leitakse uusi võimalusi kahe riigi lahenduse teostamiseks.
Lisaks on ÜRO valmis toetama palestiinlaste uut valitsust
Juuda, Samaaria ja Gaza ühendmisel ühe legaalse PO alluvusse
ja lahenduste leidmisel Gaza tõsistele poliitilistele,
julgeoleku-, humanitaar- ja majandusväljakutsetele
ning ka kauaoodatud valimisi.
ÜRO avaldusega ühinesid ka EL ja USA, kes suhtusid avatult koostöösse
uue ühtsusvalitsusega,
vaatamata terrorirühmituseks määratletud Hamasi osalusele.
Iisraeli peaministri Benjamin Netanyahu sõnul
on USA otsus väga kahetsusväärne.
Netanyahu väitel peaksid kõik tõelist rahu soovijad
avaldama vastupanu Abbasi kokkuleppele Hamasiga.
USA peaks Netanyahu sõnul PO presidendile selgeks tegema,
et tema kokkulepe Iisraeli hävingut taotleva terrorirühmitusega Hamas
on vastuvõetamatu.
Vastuseks ühtsusvalitsuse moodustamisele
õhutasid USA seadusandjad Obama valitsust
lõpetama abiandmist PO-le.
Israel Today kirjutas eelmisel pühapäeval
tunnustatud Bar-Ilani Ülikooli professori Eyal Regevi poliitikast,
mille järgi nii Iisraeli kui välismaa juudid
nõuavad Jeesust ja Uut Testamenti endale.
Kuigi enamik juute ei usugi Uut Testamenti
ja Jeesuse Messiaks olemist, peab enamik juute
päevalehes Israel Hayom kirjutanud Regevi sõnul vaieldamatuks,
et kristluse sünnitanud liikumine oli algselt juudi liikumine.
Regevi sõnul on Uues Testamendis, evangeeliumeis,
kus räägitakse Jeesuse elust ja õpetustest,
Pauluse kirjades ja teistes kirjutistes
mitmeid tsitaate juutide Toorast,
kuhu kuuluvad kristlaste Piibli viis esimest raamatut
ja teise templi aegse judaismi maitselised tseremooniad.
Prof Regevi sõnul on Uue Testamendi kirjutised
oma olemuselt judaistlikud,
kuigi võivad kõlada veidralt juudile, kes ei usu Jeesust.
Regev väitel ei kavatsenud Jeesuse järgijad algul
judaismist lahku lüüa ja eraldi religiooni luua
ning on rahul, et üha enam kristlasi
on jõudnud samale järeldusele,
kuigi see pole maailma suurima usundi järgijaile ja juhtidele lihtne.
Selle tunnistamine võib viia nad järeldusele,
et kristlus, nagu me seda täna tunneme,
kas eemaldus Jeesuse ja Tema jüngrite algsest suunast,
või ei kasuta oma olulisimat vaimset potensiaali.
Israel Hayomi teatel hoiatavad ametnikud
Brüsseli tulistaja sarnaste džihadistide eest.
Kõrge Prantsuse luureallika teatel on Euroopas hetkel
hinnanguliselt 20 džihadisti, kes on sama ohtlikud ja tapahimus,
kui Brüsselis Juudi Muuseumis kolm inimest mõrvanud tulistaja.
Prantsuse meedia avaldas uusi detaile tulistaja,
Marseilles' tolli tavakontrollis vahistatud 29-aastase
Mehdi Nemmouche'i kohta.
Raporti teatel hoiti teda eelmise vanglakaristuse ajal
usulise radikaliseerumise tõttu aasta aega üksikkongis.
Eelmisel nädalal polnud kindel, kas tulistaja oli Nemmouche
ja Prantsuse politsei vahistas eelmisel esmaspäeval
veel neli inimest.
Peaminister Netanhyahu ütles Knesseti välis- ja kaitsekomisjonis,
et Euroopas tõstab pead islamistlik terrorism,
ja tema meelest on veider, et Euroopa valitsused
räägivad sõprusest Hamasi ühtsusvalitsusega,
kes teeb samu tegusid ja idealiseerib neid.
Valitsus- ja teiste allikate põhjal võib Brookings Doha Centeri analüütiku
Charles Listeri sõnul hetkel Süüria presidendi vastu võidelda
1000 - 1500 eurooplast.
Prantsuse endise presidendi Nicolas Sarkozy nõunikuna töötanud
Prantsuse juhitva kriminoloogi Alain Baueri sõnul
mõjutab ohuga tegelemist valitsustevahelise koordinatsiooni
ja infovahetuse defitsiit.
Tema sõnul on ülesanne võimatu.
Peamisim probleem on infoallika kaitsmine.
Bauer rõhutab vajadust võimalikud terroristid tabada,
enne kui nad oma sihtkohta jõuavad.
See tähendab aegsat luuretööd,
hoiatamist ja märkamist, ning seda me ei tee,
ütles Alain Bauer.
Ynet News kirjutab Iisraeli valitsuse kriisiplaanist
Euroopast lähtuva juudi immigratsiooni õhutamiseks.
Antisemitismi kasvades Euroopas käivitasid Iisraeli valitsus
ja Immigratsiooniamet kriisiplaani
eelkõige Ukrainast saabuvaid juute arvestades.
Valitsus eraldas plaanile üle 20 miljoni euro.
Iisraeli valitsus otsustas immigratsiooniküsimuse
enda õlgadele võtta ja rajada uue, iseseisva ettevõtte,
mis tegeleb immigrantide asjadega, millega viimased 60 aastat
on muuhulgas tegelenud Juudi Agentuur.
Uuel firmal pole piiranguid, mis kehtivad teistele riigifirmadele
ja see võib Euroopa riikides vabalt tegutseda.
Firmas on esindajaid erinevaist rahvuslikest institutsioonidest,
muuhulgas Juudi Agentuurist.
Kriisiplaani kuulub eelkõige rahaline toetus
kõrge riskiga aladelt põgenevaile, nagu ka eriabi töökoha leidmiseks.
Erilist rõhku pannakse
Ukraina viletsaist majandusoludest saabuvate juutide aitamisele.
Nad jätavad oma vara Ukraina
ja saabusid Iisraeli vaid paar kohvriga.
Uus ettevõte reklaamib kriisiplaani Euroopa riikides,
sihiks märgatavalt kasvatada Iisraeli kolivate juutide arvu.
Tänavu on saabunud immigrante eriti Ukrainast.
Ka Prantsusmaalt on saabunud varasemast rohkem immigrante
ja Prantsuse juudid moodustavadki tänavu arvukaima immigrandirühma.
Iisraeli immigratsiooniministri sõnul on Iisrael immmigratsiooniriik
ja peab olema valmis vastu võtma immigrante kogu maailmast,
eriti kui antisemitism mitmetes riikides kasvab.
Valitsuse praegune kriisiplaan näitab kogu maailmale,
et Iisrael on koht kogu maailma juutidele
ja selle valitsus võtab asja tõsiselt.
Immigratsiooniameti tippametniku sõnul
on tegevus vastavate partneritega asja tundlikkuse tõttu delikaatne.
Seni viitavad arvud kriisiplaani edukusele.
Need olid meie tänased uudised. Shalom ja kohtumiseni!
Tõlge: Monika Jaaguri